《恶况》
宋代·丘葵

恶况有谁知，僵妻与仆儿。
无人乞颜米，有客泣杨岐。
浩劫天难免，凶年鬼亦饥。
但言身长在，不敢恨流离。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。